  Туспуктэм: видеоысь скриншот Майя Бывальцева Удмуртилэн тӧроез Александр Бречалов нимысьтыз ожгар ужрадэ пыриськисьёслы эм тӥрлыкен машинаез сётӥз. Со сярысь элькунлэн кивалтӥсез мерлыко вотэсъёсысь бамаз ивортӥз. « Автомобиль выль, вань питранъёсыз валтыны быгато – ожгар югдурын со тужгес кулэ. Пиосмылы ӟеч юарттӥсь мед луоз » Александр Бречалов, Удмуртилэн тӧроез Питранъёс вылын медпунктэ дефибриллятор, тыосты шокатӥсь аппаратъёс, электрокардиограф, улӟытон (реанимационной) набор, кислородной ингалятор, носилкаос, биньыны материалъёс, эмъюмъёс басьтӥзы. Коньдон «Сообщество» фонд пыр элькунын улӥсьёс но ужбергатӥсьёс люказы. Тодэ вайытом, нимысьтыз ужрад ортчытон интые озьы ик ёрос газетъёсты нуизы. Тегъёс: нимысьтызужрад АлександрБречалов Мерлык Удмуртия  